b"\n_START_ARTICLE_\nDiplopia\n_START_SECTION_\nBinocular\n_START_PARAGRAPH_\nLa diplopia binocular \xc3\xa9s la doble visi\xc3\xb3 que sorgeix a conseq\xc3\xbc\xc3\xa8ncia de la desalineaci\xc3\xb3 dels dos ulls, un respecte a l'altre, com passa en l'esotropia o l'exotropia. En aquest cas, mentre que la f\xc3\xb2vea d'un ull es dirigeix cap a l'objecte que es vol mirar, la f\xc3\xb2vea de l'altre ull es dirigeix a un altre lloc, i la imatge de l'objecte en q\xc3\xbcesti\xc3\xb3 queda en una \xc3\xa0rea extra foveal de la retina.\n_START_SECTION_\nMonocular\n_START_PARAGRAPH_\nQuan la diplopia passa mirant amb un sol ull, s'anomena diplopia monocular (poliopia monocular si el pacient percep m\xc3\xa9s de dues imatges). En aquest cas, el diagn\xc3\xb2stic diferencial del s\xc3\xadmptoma percepci\xc3\xb3 d'imatge m\xc3\xbaltiple inclou la consideraci\xc3\xb3 de casos com ara: un deteriorament de la superf\xc3\xadcie de la c\xc3\xb2rnia queratocon, birefring\xc3\xa8ncia del cristal\xc2\xb7l\xc3\xad, una pressi\xc3\xb3 intraocular alta, un defecte estructural de l'ull, una lesi\xc3\xb3 en el c\xc3\xb2rtex visual anterior (rares vegades causa diplopia, m\xc3\xa9s comunament poliopia o palin\xc3\xb2psia), tamb\xc3\xa9, una sub-luxaci\xc3\xb3 de la lent o condicions no-org\xc3\xa0niques."